text: РЕШЕНИЕ АTALANTA/1/2014 НА КОМИТЕТА ПО ПОЛИТИКА И СИГУРНОСТ
  от 18 март 2014 година
  за назначаване на командващия силите на ЕС за военната операция на Европейския съюз, предназначена да допринесе за възпирането,предотвратяването и потушаването на пиратските действия и въоръжените грабежи край бреговете на Сомалия (Atalanta) и отмяна на решение Atalanta/3/2013
  (2014/152/ОВППС)
  КОМИТЕТЪТ ПО ПОЛИТИКА И СИГУРНОСТ,
  като взе предвид Договора за Европейския съюз, и по-специално член 38 от него,
  като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
  като има предвид, че:
  (1)
  Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (наричан по-долу „командващият силите на ЕС“).
  (2)
  На 2 декември 2013 г. КПС прие Решение Аtalanta/3/2013 (2) за назначаване на контраадмирал Hervé BLEJEAN за командващ силите на ЕС.
  (3)
  Командващият операцията на ЕС препоръча контраадмирал (LH) Jürgen zur MÜHLEN да бъде назначен за нов командващ силите на ЕС на мястото на контраадмирал Hervé BLEJEAN.
  (4)
  Военният комитет на ЕС подкрепя тази препоръка.
  (5)
  Поради това Решение Аtalanta/3/2013 следва да бъде отменено.
  (6)
  В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
  ПРИЕ НАСТОЯЩОТО РЕШЕНИЕ:
  Член 1
  Контраадмирал (LH) Jürgen zur MÜHLEN се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 6 април 2014 г.
  Член 2
  Решение Atalanta/3/2013 се отменя.
  Член 3
  Настоящото решение влиза в сила на 6 април 2014 г.
  Съставено в Брюксел на 18 март 2014 година.